Ego Johannes de Moncellis notum facio universis quod de assensu et voluntate Elisabeth, uxoris mee, ob mee anime et sue remedium, contuli in elemosinam Deo et beate Marie et ecclesie Prulliacensi redditum quemdam, qui redditus piscium dicitur, quem homines de Moncellis in medio quadragesime annuatim solvere debent, et devestivi me de eodem redditu tam ego quam dicta Elisabeth, uxor mea, et investivimus de eodem redditu fratrem G......., cellerarium Prulliacensem pro domo Prulliacensi, ita quod in illo redditu ullam aliam justiciam clamare poterit Prulliacensis ecclesia, nisi solum redditum illum. Et ut ratum et stabile perseveret hoc, presentem cartam scribi feci et sigilli mei impressione muniri. Actum apud Conis anno Domini millesimo ducentesimo nono, mense julio.